**Ekonominės naujienos iš Kazachstano**

**2024 m. spalio mėn.**

|  |  |  |
| --- | --- | --- |
| Data | Pateikiamos informacijos apibendrinimas | šaltinis |
| **Parodos (įvairūs sektoriai), renginiai, mokymai, renginių duomenų bazės, viešieji pirkimai ir kt. verslo plėtrai ir eksportuotojams aktuali informacija** | | |
| 2025 m. kovo 12-14 d. (Astana) | **AgriTek Astana 2025**  Tarptautinė paroda, skirta žemės ūkiui (gyvulininkystė, grūdiniai augalai, augalininkystė, žemės ūkio technika, sėklos) | [*https://worldexpo.pro/agritekastana*](https://worldexpo.pro/agritekastana) |
| 2025 m. kovo 18-20 d. (Astana) | **GasTherm Expo 2025**  Tarptautinė paroda, skirta šildymo technikai, dujų tiekimo sistemoms ir pramoninei įrangai | [*https://expomap.ru/expo/gastherm-expo/*](https://expomap.ru/expo/gastherm-expo/) |
| 2025 m. balandžio 1-3 d. (Astana) | **Business Technology Expo 2025**  Tarptautinė technologijų ir idėjų verslui paroda | [*https://expomap.ru/expo/business-technology-expo/*](https://expomap.ru/expo/business-technology-expo/) |
| 2025 m. balandžio 2-4 d. (Almaty) | **EnergySave Expo 2025**  Tarptautinė energijos taupymo klausimams skirta paroda (energiją taupantys įranga, įrenginiai ir technologijos, sprendimai, didinantys efektyvumą transportuojant ir gaminant energiją) | [*https://expomap.ru/expo/energysave-expo/*](https://expomap.ru/expo/energysave-expo/) |
| 2025 m. balandžio 2-4 d. (Almaty) | **RenewableEnergy Expo 2025**  Tarptautinė paroda, skirta atsinaujinančiai energetikai (saulės, vėjo, geoterminė, vandenilio ir geoterminė energija, elektromobiliai) | [*https://expomap.ru/expo/renewableenergy-expo/*](https://expomap.ru/expo/renewableenergy-expo/) |
| **Prekyba, transportas, žemės ūkis, maisto gamyba** | | |
| 10.02 | 2024 m. rugsėjį Kazachstano geležinkeliai (KTŽ) pervežė 1,1 mln. tonų naujo derliaus grūdų, iš kurių 867 tūkst. tonų išsiųsta eksportui. 457 tūkst. tonų eksportuota į Centrinės Azijos šalis, 187 tūkst. – į Kiniją, 140 tūkst. tonų – į Iraną (per Aktau uostą). Š.m. spalį KTŽ planuoja pervežti 1,3 mln. tonų grūdų krovinių.  Iš viso 2024 m. sausio–rugsėjo mėn. geležinkeliais buvo pervežta 6,6 mln. tonų grūdų, iš kurių 5,5 mln. tonų – eksportuoti. | [*https://en.inform.kz/news/ktz-transports-11mln-tons-of-grain-in-sep-358bcc/*](https://en.inform.kz/news/ktz-transports-11mln-tons-of-grain-in-sep-358bcc/) |
| 10.21 | Kinijos įmonės pasiekė preliminarų susitarimą su Kazachstanu dėl 100 tūkst. tonų grūdų ir 100 tūkst. tonų aliejinių augalų sėklų importo artimiausiu metu, nurodoma Kazachstano žemės ūkio ministerijos pranešime spaudai. | [*https://informburo.kz/novosti/kitaj-gotov-vozobnovit-eksport-zernovyh-iz-kazahstana*](https://informburo.kz/novosti/kitaj-gotov-vozobnovit-eksport-zernovyh-iz-kazahstana) |
| 10.22 | Naujos Kuriko uosto galimybės – pradėjo veikti grūdų terminalas. Iš Saržos grūdų terminalo išgabenta pirmoji grūdų siunta. Pirmojo terminalo etapo našumas siekia iki 240 tūkst. tonų per metus, o visiškai įgyvendinus projektą kasmet bus galima pakrauti iki 1,5 mln. tonų grūdų. Įgyvendinant daugiafunkcinio jūrų terminalo „Sarža“ projektą, bus pastatyti keli terminalai, tarp jų skystųjų krovinių terminalas, universalus terminalas, transporto-logistikos kompleksas. Planuojama, kad iki 2030 m. baigus statyti visus „Sarža“ terminalus, Vidurio koridoriaus pralaidumas padidės 11 mln. tonų per metus. | [*https://dknews.kz/ru/ekonomika/342230-novye-vozmozhnosti-porta-kuryk-zapusk-zernovogo*](https://dknews.kz/ru/ekonomika/342230-novye-vozmozhnosti-porta-kuryk-zapusk-zernovogo) |
| **Startuoliai, rizikos kapitalas, FINTECH, informacinės ir ryšių technologijos, skaitmeninimas, ,,žaliosios technologijos“** | | |
|  |  |  |
| 2024-10-01  2024-10-31 | Valiutos keitimo kursai:  1 EUR / KZT – **538,45;** 1 USD / KZT **– 481,19**  1 EUR / KZT – **529,19;** 1 USD / KZT – **488,45** |  |
| **Ekonominis saugumas, energetika, kita ekonominiam bendradarbiavimui aktuali informacija** | | |
| 10.03 | Energetikos ministerija pranešė apie 56-ojo OPEC+ Jungtinio ministrų stebėsenos komiteto (JMMC) posėdžio rezultatus. Susitikime buvo analizuojami 2024 m. liepos ir rugpjūčио žalios naftos gavybos duomenys bei dabartinės rinkos sąlygos.  Kazachstanas, Irakas ir Rusija patvirtino, kad visiškai įvykdė savo įsipareigojimus pagal rugsėjį pristatytus kompensavimo planus. | [*https://en.inform.kz/news/the-results-of-the-56th-meeting-of-the-opec-joint-ministerial-monitoring-committee-d4a547/*](https://en.inform.kz/news/the-results-of-the-56th-meeting-of-the-opec-joint-ministerial-monitoring-committee-d4a547/) |
| 10.04 | 2024 m. Kazachstano BVP augimas sieks 3,9%, o infliacija – 8,3%, teigiama baigiamajame Tarptautinio valiutos fondo (TVF) misijos pareiškime po konsultacijų pagal IV straipsnį. Infliacija rugpjūtį sumažėjo iki 8,4%, o iki metų pabaigos turėtų pasiekti 8,3%. Išorės sektoriuje 2024 m. numatomas 1,3% BVP einamosios sąskaitos deficitas. Bankų sistema apskritai išlieka stabili, o kreditavimo apimtys nuolat auga.  Tikimasi, kad 2025 m. augimas paspartės dėl tebesitęsiančio neapibrėžtumo, o BVP pasieks 4,8% - augimą lems toliau didelės vyriausybės išlaidos bei pradėtas Tengizo telkinio plėtros projektas. Tikimasi, kad vidutinės trukmės laikotarpiu BVP, nesusijusio su naftos ir dujų sektoriumi, augimas stabilizuosis ties maždaug 3,5 proc., o infliacija 2027–2028 m. laikotarpiu palaipsniui sumažės iki 5 proc. | [*https://kapital.kz/economic/130159/rost-ekonomiki-kazakhstana-v-2024-godu-sostavit-3-9-mvf.html*](https://kapital.kz/economic/130159/rost-ekonomiki-kazakhstana-v-2024-godu-sostavit-3-9-mvf.html) |
| 10.14 | Kazachstano nacionalinė bendrovė „QazaqGaz“ ir Turkmėnijos valstybinis koncernas „Turkmengaz“ bendradarbiaus dujų gavybos, transportavimo ir importo srityse. Oficialaus prezidento Kazachstano vadovo K. Ž. Tokajevo vizito Turkmėnistane metu tarp „QazaqGaz“ ir „Turkmengaz“ buvo pasirašytas strateginis susitarimas plėtoti dujų sektorių. | [*https://kapital.kz/economic/130445/qazaqgaz-i-turkmengaz-budut-sotrudnichat-v-sfere-dobychi-transportirovki-i-importa-gaza.html*](https://kapital.kz/economic/130445/qazaqgaz-i-turkmengaz-budut-sotrudnichat-v-sfere-dobychi-transportirovki-i-importa-gaza.html) |
| 10.15 | Kazachstano energetikos ministerija parengė ir patvirtino „Naftos chemijos pramonės plėtros 2024–2030 m. veiksmų planą“, skirtą plėtoti pramonę nuo žaliavų tiekimo iki gatavų produktų gamybos. Dokumentas orientuotas į aktyvų reikšmingų projektų įgyvendinimo skatinimą ir gamybos apimčių didinimą. Pagal plano nuostatas iki 2030 m. numatoma padidinti naftos chemijos produktų gamybą nuo 357,8 tūkst. tonų (2023 m.) iki 1,8 mln. tonų. Šiam tikslui pasiekti planuojama esamus ir naujus projektus aprūpinti reikalingomis žaliavomis, taip pat pritraukti reikšmingų investicijų. | [*https://el.kz/en/kazakhstan-approves-roadmap-for-development-of-petrochemical-industry-until-2030\_135921/*](https://el.kz/en/kazakhstan-approves-roadmap-for-development-of-petrochemical-industry-until-2030_135921/) |
| 10.17 | „Samruk-Energy JSC“ ir „China Energy Overseas Investment“ sudarė bendradarbiavimo sutartį dėl saulės ir vėjo jėgainių plėtros Kazachstane, pranešė Samruk-Kazyna valstybinio fondo spaudos tarnyba. Be kita ko, planuojama 500 MW vėjo jėgainės statyba Karagandos regione ir 300 MW saulės elektrinės Turkestano regione projektas. | [*https://sk.kz/press-center/news/77345/?lang=ru*](https://sk.kz/press-center/news/77345/?lang=ru) |
| 10.22 | Eurazijos plėtros bankas (EDB) pristatė šešių banko valstybių narių makroekonominę apžvalgą. Anot analitikų, 2024 m. sausio-rugsėjo mėn. Kazachstano BVP augimo tempas paspartėjo iki 4 proc. „Kazachstano BVP augimo tempas 2024 m. sausio-rugsėjo mėn. paspartėjo iki 4 proc. Verslo veiklos plėtrą skatina pagerėjusi paslaugų ir prekybos sektorių augimo dinamika, teigiama makroapžvalgoje. EDB analitikai pažymi, kad regiono šalių BVP 2024 m. š.m. sausio–rugpjūčio mėn. padidėjo iki 4,2 proc. per metus. Kartu dalyvaujančių šalių didelis ekonomikos augimo tempas išlaikomas dėl aktyvios vidaus paklausos.  Infliacijos vaizdas regione išlieka nevienareikšmis, praneša EDB. Taip pat banko vyriausiasis ekonomistas Jevgenijus Vinokurovas teigė, kad Kazachstanas „super sėkmingai“ išplatino 10 metų trukmės dolerio obligacijas, o tai rodo užsienio investuotojų susidomėjimą šalies ekonomika. | [*https://en.inform.kz/news/kazakhstans-economic-growth-rate-accelerates-edb-a28adb/*](https://en.inform.kz/news/kazakhstans-economic-growth-rate-accelerates-edb-a28adb/) |
| 10.28 | UAB „KazTransOil“ tikisi sumažinti į Vokietiją „Družba“ vamzdynu tiekiamos Kazachstano naftos apimtis.  Numatoma, kad „KazTransOil“ savo tiekimą sumažins nuo 145 tūkst. tonų rugsėjį iki 133 tūkst. tonų spalį. Tačiau ministerija pastebėjo, kad Kazachstanas 2024 m. sausio–rugsėjo mėn. šia kryptimi tiekė 1 081 tūkst. tonų Kazachstano naftos. 2023 m. tuo pačiu laikotarpiu naftos transportavimo apimtis siekė 590 tūkst. tonų. | [*https://en.inform.kz/news/kazakhstan-to-reduce-oil-deliveries-to-germany-1b7eec/*](https://en.inform.kz/news/kazakhstan-to-reduce-oil-deliveries-to-germany-1b7eec/) |
| **Aktualūs Lietuvos verslui renginiai, Lietuvos įmonių paklausimai ir įmonių pristatymai galimų verslo galimybių Kazachstane, verslo partnerių paieškos** | | |
|  |  |  |

**Ekonominės naujienos iš Uzbekistano (trumpai)**

* Š.m. sausio-rugsėjo mėnesiais perlaidų į Uzbekistaną apimtys išaugo 34,8 proc. iki 11,3 mlrd. USD Labiausiai išuago perlaidos iš Pietų Korėjos, Didžiosios Britanijos, Lenkijos ir JAE, o iš Rusijos siunčiamų pinigų dalis ir toliau mažėja ( [*https://www.gazeta.uz/ru/2024/10/31/money-transfers/*](https://www.gazeta.uz/ru/2024/10/31/money-transfers/) ).
* Uzbekistano centrinis bankas nusprendė palikti nepakeistą bazinę palūkanų normą (13,5 proc.), nes infliaciją skatinantys veiksniai ir toliau išlieka aktualūs. Artimiausiais ketvirčiais dėl rizikos, susijusios su energijos išteklių tiekimu ir jų kainų pokyčiais, tam tikrų prekių tiekimo sutrikimais, gali paspartėti infliacija ( [*https://www.gazeta.uz/ru/2024/10/31/main-rate/*](https://www.gazeta.uz/ru/2024/10/31/main-rate/) ).
* JAV iždas įvedė sankcijas dar dviem įmonėms iš Uzbekistano. Anot Amerikos valdžios, „Uzstanex“ dalyvavo tiekiant metalo apdirbimo stakles, o „The Elite Investment Group“ – transformatorių tiekime sankcionuotoms Rusijos įmonėms ( [*https://www.gazeta.uz/ru/2024/10/31/sanctions-uzbekistan/*](https://www.gazeta.uz/ru/2024/10/31/sanctions-uzbekistan/) ).
* Ekonomikos finansų ministerija pristatė 2025 metų Uzbekistano valstybės biudžeto projektą. Prognozuojama, kad BVP augs 6 proc., o infliacija sumažės iki 7 proc. Konsoliduoto biudžeto deficito limitą siūloma patvirtinti ties 3 proc. (49,3 trln. UZS) riba, o išorinio skolinimosi limitas padidinamas iki 5,5 mlrd. USD ( [*https://www.gazeta.uz/ru/2024/10/29/budget-2025/*](https://www.gazeta.uz/ru/2024/10/29/budget-2025/) ).
* Taškento regione, dalyvaujant Kinijos investuotojams, bus sukurta speciali pramoninė zona „Du regionai – vienas parkas“. Projektą vykdo „China Construction Fifth Engineering Division Corp“ ir „BSM Group Limited“ ( [*https://uzdaily.uz/ru/v-tashkentskoi-oblasti-budet-sozdana-spetsialnaia-promyshlennaia-zona-s-uchastiem-kitaiskikh-kompanii/*](https://uzdaily.uz/ru/v-tashkentskoi-oblasti-budet-sozdana-spetsialnaia-promyshlennaia-zona-s-uchastiem-kitaiskikh-kompanii/) ).
* Remiantis devynių mėnesių rezultatais, vidutinis nominalus atlyginimas Uzbekistane viršijo 5,1 mln. UZS (apie 375 EUR). Augimo tempas sulėtėjo nuo 18,5 proc. iki 16,4 proc. ( [*https://www.gazeta.uz/ru/2024/10/25/wages/*](https://www.gazeta.uz/ru/2024/10/25/wages/) ).
* Uzbekistano prezidentas Shavkatas Mirziyoyev pasirašė įstatymą, nustatantį vyriausybinių agentūrų atsakomybę už perteklinių ataskaitų reikalavimą iš verslininkų. Šį įstatymą š.m. liepą patvirtino žemieji šalies Parlamento rūmai, o rugsėjį jis sulaukė ir Senato paramos ( [*https://uzdaily.uz/ru/v-uzbekistane-ustanovili-otvetstvennost-za-trebovanie-izlishnei-otchetnosti-ot-predprinimatelei/*](https://uzdaily.uz/ru/v-uzbekistane-ustanovili-otvetstvennost-za-trebovanie-izlishnei-otchetnosti-ot-predprinimatelei/)).
* 2024 m. spalio 22 d. Samarkande vykusio Uzbekistano ir Kazachstano tarpregioninio forumo metu įvyko abiejų šalių verslininkų susitikimas. Uzbekistano ir Kazachstano regionai pasirašė 33 bendradarbiavimo sutartis ( [*https://uzdaily.uz/ru/regiony-uzbekistana-i-kazakhstana-podpisali-33-soglasheniia-o-sotrudnichestve/*](https://uzdaily.uz/ru/regiony-uzbekistana-i-kazakhstana-podpisali-33-soglasheniia-o-sotrudnichestve/) ).
* Uzbekistanas įvedė naujas priemones darbo migrantams remti ir mokyti. Iki 2026 m. sausio 1 d. Uzbekistano piliečių atrankos, siuntimo ir įdarbinimo į užsienį funkcijos palaipsniui bus perduotos privačioms įdarbinimo agentūroms. Darbo migrantai, organizuotai keliaujantys į išsivysčiusias šalis, galės gauti lengvatines mikropaskolas iki 10 mln. UZS (apie 750 EUR) ( [*https://www.gazeta.uz/ru/2024/10/25/labor-migration/*](https://www.gazeta.uz/ru/2024/10/25/labor-migration/) ).
* Nuo 2024 m. pradžios Uzbekistano saulės ir vėjo jėgainės pagamino 4 mlrd. kWh elektros. Šalies Energetikos ministerijos duomenimis, šiuo metu Uzbekistane yra 9 saulės fotovoltinės stotys, kurių bendra galia yra 2,7 GW ir viena vėjo jėgainė, esančios 7 šalies regionuose ( [*https://uzdaily.uz/ru/solnechnye-i-vetrovye-elektrostantsii-v-uzbekistane-proizveli-4-mlrd-kvtch-elektroenergii/*](https://uzdaily.uz/ru/solnechnye-i-vetrovye-elektrostantsii-v-uzbekistane-proizveli-4-mlrd-kvtch-elektroenergii/) ).

**Parengė:** pirmasis sekretorius Eduard Mažul